recursal/SuperWikiNEXT-32B huggingface dataset:
**رحمت اللہ پیر آف دھنکہ شریف** المعروف بابا جی سرکار سے شہرت رکھتے ہیں۔

ولادت
-----

قبلہ بابا جی سرکار دھنکہ شریف تقریبا ً 1930ءمیں جسگراں شریف میں پیدا ہوئے۔ والد محترم کا نام محمد اکبر جن کا تعلق زمیندار تنولی قبیلہ سے تھا۔ جو طریقت میں سلسلہ چشتیہ خواجہ معین الدین حسن سنجری سے وابستہ تھے۔ تشکیل پاکستان کے بعد اجمیر شریف میں حاضری کا سلسلہ منقطع ہو گیا توبابا جی سرکار سیدنا مہر علی شاہ سے تعلق قائم کیا ۔

تعلیم و تربیت
-------------

تحصیل علم کے لیے بابا جی سرکا رکو پرائمری اسکول لساں نواب میں داخل کرایا گیا۔ پرائمری اسکول کی تعلیم سے فارغ ہوکر دینی تعلیم کے حصول کے لیے درس نظامی کے برصغیر پاک و ہند کے مشہور ترین جامعہ درس میاں وڈا مغلپورہ لاہور میں داخلہ لیا۔ بابا جی سرکار درس میاں وڈا سے تحصیل علم کے بعد 1957 ءمیں پاکستان کے عروس البلاد کراچی میں تشریف لے گئے ۔

دھنکہ شریف
----------

کراچی سے واپسجسگراں شریف پر آپ نے لساں نواب کے ایک جبل اصلع (گنجے پہاڑ ) کو اپنی رہائش و مجلس کا شرف بخشا۔ دھنکہ شریف کی بے آب و گیاہ گنجی پہاڑی پر آپ نے مجاہدات کے ساتھ تجلیات الہٰیہہ کے مشاہدات کیے۔ پہاڑی کا ذرہ ذرہ چاند سورج کی طرح چمکنے لگا اور بابا جی سرکار کی عبادت وریاضت کا شاہد عادل بنا۔ لساں نواب کی اس پہاڑی پرآپ نے اٹھارہ سال تک اپنے مقام ریاضت کو بغیر چھت کے رکھا۔ آخر صاحبزادہ عبد الستار، کے اصرار پر اس محل عبادت پر چھت ڈالی گئی۔

وجہ شہرت
--------

41 سال تک ایک جگہ پر ریاضت اور مجاہدے کی وجہ سے ان کے جسم کا آدھا حصہ مفلوج ہو چکا تھا اور ٹانگیں آپس میں جڑ گئی تھیں، خوراک میں محض دودھ کی پیالی اور جو کی تھوڑی سی روٹی کھاتے ان کی اصل وجہ شہرت چھڑی تھی جو ہر آنے والے شخص کو چھڑی مارتے اور دعا فرماتے ان کی دعا میں صرف تین باتیں ہوتی تھیں، اللہ نبی کرسی ( اللہ اور نبی صلی اللہ علیہ و الہ وسلم رحم کرے گا ) اللہ نبی فضل کرسی ( اللہ اور نبی صلی اللہ علیہ و الہ وسلم فضل کرے گا ) اللہ کرم کرسی ( اللہ کرم کرے گا ) یہ دعا وہ ہر آدمی کو پڑھاتے تھے

وفات
----

18 فروری 2008ء کو آپ کو معمولی بخار ہوا۔ کچھ کھانسی کا عارضہ بھی لاحق ہو گیا۔21 فروری بروز بدھ کو انتقال ہوا

حاضر خدمت ہونے والے
-------------------

آپ کی خدمت میں ملک کی مقتدر ہستیاں، علمائے کرام، صوفیہ عظام، امیر کبیر، وزرائے اعظم جن میں بے نظیر بھٹو ،میاں محمد نواز شریف، غلام مصطفی جتوئی، میر تاج محمد جمالی ،آفتاب شیر پاﺅ، ڈاکٹر پانیزئی، عسکری قائدین، ممبر قومی اسمبلی اور ارکان صوبائی اسمبلی شامل ہیں نے حاضری دیتے رہے۔

حوالہ جات
---------

1. ↑  پیر صاحب دھنکہ
**پارلیمان** ، **پارلیمنٹ** یا **مجلس** یا قانون ساز ایوان، ایک ایوان ہوتا ہے جہاں پہ قانون سازی کی جاتی ہے پارلیمان تمام تر جمہوری ممالک میں ہوتے ہیں۔ پارلیمان کا نام انگریزی کے **پارلیمنٹ** سے لیا گیا ہے جو فرانسی لفظ **پارلماں** سے آیا ہے جس کا مطلب بحث و مباحثے کی جگہ۔ پارلیمان میں ملکی مسائل پہ بحث ہوتی ہے اور پھر یہاں سے مسائل کے حل کے لیے اقدامات اٹھائیے جاتے ہیں اور قوانین بنائے جاتے ہیں۔

اقسام
-----

پارلیمان کے دو اقسام ہوتے ہیں ایک کو یک ایوانیت اور دوسرے کو دو ایوانیت کہا جاتا ہے۔ یک ایوانیت وہ پارلیمان ہوتا ہے جس میں صرف ایک ایوان ہو اور قانون سازی وغیرہ سارے امور ایک ہی ایوان سے سر انجام دی جا رہے ہو جیسے ایران اور عراق وغیرہ میں ہوتا ہے۔ اور دو ایوانیت وہ پارلیمان ہوتا ہے جس کے دو ایوان ہوتے ہیں ایک ایوان کو ایوانِ بالا اور دوسرے کو ایوانِ زیریں کہا جاتا ہے اور امور اور قانون سازی دو ایوانوں سے سر انجام دی جا رہی ہو جیسے پاکستان کے دو پارلیمانی ایوان ہیں ایک قومی اسمبلی اور دوسرا سینٹ۔

  اقوام جن کا دو پارلیمانی ایوان ہے  اقوام جن کا ایک پارلیمانی ایوان ہے  اقوام جن کا کوئی پارلیمانی ایوان نہیں ہے  کچھ بھی نہیں .

مزید دیکھیے
-----------

* مقننہ
A L BASHAM نے اپنی کتاب THE EONDER THAT INDIA میں لکھتا ہے کہ پاکستان کا قدیم حجری دور چار لاکھ سال قبل سے ایک لاکھ سال قبل تک پھیلا ہوا ہے۔ SIR MORTIMER WHEELER اس زمانے کو چار لاکھ سال قبل سے ایک لاکھ قبل تک پھیلا ہوا بتایا ہے۔ PROF: STUART PIGGOT پاکستان کے قدیم حجری دور کا آغاز چھ لاکھ سال قبل تسلیم کیا ہے۔ 86۔ 1985 کی کھدائیوں سے راول پنڈی ضلع میں بیس لاکھ سال پرانے حجری اوزار بھی ملے ہیں ۔

 پاکستان کے قدیم حجری دور کے تمام شواہد وادی سون پوٹھوہار کے علاقے سے ملے ہیں۔ نچلے قدیم دور تک انسان اس وادی میں زندگی بسر کرتا نظر آتا ہے۔ نچلے قدیم حجری دور کے زمانی اعتبار سے چار مرحلے بتائے جاتے ہیں ۔

 پہلا۔۔۔۔ قبل از سون صنعت کے 

 دوسرا۔۔۔۔ ابتدائی سون صنعت

 تیسرا۔۔۔۔ درمیانی سون صنعت

 چوتھا۔۔۔۔ آخری سون صنعت

 ان چاروں ادار کا زمانہ ہی دراصل پاکستان کا چھ لاکھ سال قبل سے لے کر ایک لاکھ سال قبل کا زمانہ ہے اور اسی کو نچلا قدیم حجری دور سمجھنا چاہیے۔ یہی حجری دور پاکستان میں قدیم حجری دور ہے جس میں انسان نے مادی ترقی کی اور اس کے ذرائع پیداوار میں ترقی کی رفتار سست سے سست رہی۔ دنیا کے باقی علاقوں میں بھی نقشہ اس سے بہت زیادہ مختلف نہیں رہا ۔

 پاکستان کا نچلا قدیم حجری دور جو قبل از سون صنعت اور سون صنعت پر مشتمل ہے۔ چھ لاکھ سال قبل سے شروع ہوکر ایک لاکھ سال قبل پر ختم ہوتاہے۔ اتنا طویل دور اور اتنی سست رفتار ترقی بظاہر حیران کن ہے۔ لیکن بہر حال ایسا ہی ہوا ہے۔ اس سبب خارجی طور پر موسموں کا زبر دست تغیر و تبدل ہے۔ زبر دست برف بندیاں، پھر برفوں کا پگھلنا اور ساتویں تباہی پھر برف کی چادر کا بجھ جانا۔ یہ تھے نامساعد حالات دوسری اندونی وجہ یہ تھی کہ ابھی انسان کے پاس تجربات کو ذخیرہ کرنے، ان پر تنقید اور ان کی بہتری کے وسائل نہ تھے۔ ذہنی طور پر بھی یہ وسائل نہ تھے۔ پہلی بات تو گفتگو کا فن ہے، دوسری تحریر کا فن، جوں جوں ذہن کی انسانی فتوحات بڑھتی گئیں، ترقی کی رفتار بھی تیز ہوتی ہو گئی ۔

ماخذ

یحیٰی امجد۔ تاریخ پاکستان قدیم دور
مغربی جرمنی کے کسٹمز کے عہدیدار مبینہ طور پر ایک فرضی دستاویز کا جائزہ لیتے ہوئے اس تصویر میں دیکھے جا سکتے ہیں۔
**شناختی دستاویزات میں دھاندلی** (انگریزی: Identity document forgery) ایک ایسا طریقہ ہے جس کے تحت شناختی دستاویز جو کسی بارسوخ ادارے کی جانب سے جاری ہوتے ہیں یا تو ان کی نقل کی جاتی ہے یا ان کی ایسے اشخاص کی جانب سے تبدیلی کی جاتی ہے جنہیں ایسا کرنے کرنا مجاز نہیں ہوتا۔ اس دھاندلی کا مقصد ان لوگوں کو دھوکا دینا ہوتا ہے جو ان دستاویزوں کو اصلی سمجھتے ہیں۔ اس میں کئی دستاویز ممکن ہیں، جیسے کہ پاسپورٹ، ڈرائیونگ لائسنس، آدھار کارڈ یا کوئی اور ادارہ جاتی شناختی کارڈ۔

شناختی دستاویزات میں دھاندلی عمومًا ایک قابل سزا جرم ہے۔ اس جرم کی پاداش کئی بار لوگوں کو قید و بند کی سزا دی جاتی ہے۔ ایک ہی دھوکے میں کئی بار دو لوگ بھی سزا پا سکتے ہیں۔ مثلًا اگر کوئی شخص فرضی ہال ٹکٹ پر کسی دوسرے دوست یا رشتہ دار یا ملاقاتی کا امتحان لکھے، تو دونوں افراد شناختی دھوکے بازی میں شریک مانے جا سکتے ہیں اور دونوں کو مساوی یا ایک جیسی سزا دی جا سکتی ہے۔

مزید دیکھیے
-----------

* شناختی دستاویز
* شناختی کارڈ
* آدھار کارڈ
* پاسپورٹ

حوالہ جات
---------

1. ↑  "Identity fraud and how to spot it". 2022-10-10.
آکرہ
**آکرہ** (انگریزی:Akra)بنوں سے چند کلومیٹر کے فاصلے پر گاؤں بھرت میں 250 فٹ اونچی پہاڑی پر **آکرہ** کے کھنڈر موجود ہیں جو 133ایکٹر زمین پر محیط ہیں۔ بنوں کے لوگوں میں یہ روایت چلی آ رہی ہے کہ آکرہ کے کھنڈر عذاب الہٰی کی یادگار ہیں۔ ان کے خیال میں یہ شہر کسی زمانے میں خوب آباد تھا۔ مگر یہاں کے باسیوں پر ان کی نافرمانیوں کی وجہ سے قہر نازل ہوا اور ساری کی ساری آبادی آن کی آن میں نیست و نابود ہو گئی۔ اور اب یہ لفظ آکرہ بدعا کے لیے استعمال ہوتا ہے اور یہ ایک بدترین بدعا سمجھی جاتی ہے۔   

ایک دوسرے مفروضے کے تحت آتش فشاں کے لاوے نے اس شہر کو گھیر لیا اور اس کو نیست و نابود کر دیا۔ مگر اس کی بھی کوئی سائنسی بنیاد نہیں اور نہ ہی آثار قدیمہ کے کسی ماہر نے اس کی طرف کوئی اشارہ کیا ہے۔   

مقامی ہندووں کے عقیدے کے مطابق شہر آکرہ کا بانی بھرت تھا جو رام چندر کا بھائی تھا مگر یہ بات بھی غلط ثابت ہوتی ہے۔ کیوں رام اور بھرت یوپی یعنی اتر پردیش کے رہنے والے تھے اور وہاں پر بھرت نے حکومت کی۔ جسے بعد میں رام کو واپس لوٹا دیا گیا۔   

شہر آکرہ کے بارے میں اتنی زیادہ تاریخی معلومات تو موجود نہیں بس اس کے ماخذ کچھ کتبے، بت، مہریں، سکے اور دوسرے نوادرات ہیں۔ جو وقتا فوقتا یہاں سے دریافت ہوئے اور ملک کے کئی عجائب گھروں میں آج بھی موجود ہیں۔ ان نوادرات سے ہمیں یہ پتہ چلتا ہے کہ آکرہ ایک یونانی شہر تھا۔ اور ان نوادرات میں یونانی اور ہندو مت دونوں تہذیبوں کی آمزش پائی جاتی ہے۔ ان سکوں اور نودرات سے یہ بھی معلوم ہوتا ہے کہ یا تو سکندر اعظم خود یہاں سے گذرا یا پھر اُس کے کسی گورنر نے بعد میں اس شہر کو فتح کیا۔ کیونکہ آکرہ یونانی زبان کا لفظ ہے جس کے معنی اونچی جگہ کے ہیں اور جہاں آکرہ واقع ہے یہ ایک بلند پہاڑی ہے باقی علاقہ بالکل ہموار ہے۔ شاید اسی وجہ سے اس جگہ کو آکرہ کا نام دیا گیا۔   

یہاں پر بے شمار پکی اینٹیں پائی جاتی ہیں جس سے معلوم ہوتا ہے کہ یہاں کی تعمیر میں پکی اینٹوں کا استعمال کیا گیا۔ ان اینٹوں کی قدامت آج سے تقریبا 3000سال پرانی بتائی جاتی ہے۔ اس کے علاوہ یہاں ہندو تہذیب یعنی راجاؤں کے نام کے سکے اور دوسرے نشانات بھی ملے ہیں، یوں ثابت ہوتا ہے کہ آکرہ شہر ملی جلی تہذیبوں کا مجموعہ رہا۔ بیرونی حملوں کی وجہ سے یہ شہر تباہ و بربادہوا۔ یوں اس کا نام صفحہ ہستی سے مٹ گیا۔   

ویسے یہ کھنڈر آہستہ آہستہ لوگوں کے ہاتھوں ختم ہو رہے ہیں۔ اگر جلد ہی اس کی طرف توجہ نہ دی گئی تو ہم ہماری تہذیب کے ایک خزانے سے محروم ہو جائیں گے۔

حوالہ جات
---------

1. ↑  History & Settlement of Bannu District :: Khyber.ORG
مارٹل کامبیٹ میں شننک
**شننک** مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

شننک مارٹل کامبیٹ سیریز کا ایک مضبوت خدا ہے جو ریڈن (مارٹل کامبیٹ) اور شاوخان (مارٹل کامبیٹ) دونوں کا باپ ہے۔ اس کے پاس کڑوڑوں سال کا علم ہے اور یہ دوسروں کا روپ اپنانے کا مکمل ماہر ہے۔ اس نے اپنی لالچ کی وجہ سے اپنی اہمیت کھو دی، چونکہ اس نے اپنے پیٹے ریڈن کو قتل کرنے کا ارادا رکھا۔ شننک کو سب سے پہلے مارٹل کامبیٹ 4 میں دکھایا گیا۔

سپاہانہ فن
----------

شننک سے لڑنا آسان کام نہیں ہے۔ یہ دوسروں کا روپ اختیار کرنے کی صلاہیت رکھتا ہے۔ مارٹل کامبیٹ ارماگیڈن میں اس کا سپاہانہ فن **کو شو** کہلاتا ہے جو چین کے کنگ فو کا ایک حصہ ہے۔ اس کا ہتھیار **بیٹل اسٹاف** کہلاتا ہے۔

بیرونی روابط
------------

| شننک

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
شہناز وزیر علی پاکستانی سیاست دان ہیں جو 2008 سے 2013 تک پاکستان کی قومی اسمبلی کی ممبر کی حیثیت سے خدمات انجام دیتی رہیں۔ ان کی سیاسی وابستگی پاکستان پیپلز پارٹی سے ہے۔

سیاسی کیریئر
------------

وہ 2008 کے پاکستانی عام انتخابات میں پنجاب سے خواتین کے لیے مخصوص نشست پر پاکستان پیپلز پارٹی کی امیدوار کی حیثیت سے پاکستان کی قومی اسمبلی میں منتخب ہوئی تھیں  

انھیں وزیر اعظم یوسف رضا گیلانی  کی وفاقی کابینہ میں شامل کیا گیا اور شہناز وزیر علی کو سماجی شعبے میں وزیر اعظم کا مشیر بنا دیا گیا ۔ سابق وزیر اعظم یوسف رضا گیلانی کے نااہل ہونے کے بعدراجہ پرویز اشرف وزیر اعظم بن گئے اور شہناز وزیر علی ان کے ساتھ بھی کام کرتی رہیں۔

2012 میں  وہ وزیر مملکت کے عہدے کے ساتھ وزیر اعظم راجا پرویز اشرف کی بطور خاص معاون مقرر ہوگئیں ۔
گورنرسندھ محمد زبیر نے شہید ذو الفقار علی بھٹو انسٹی ٹیوٹ آف سائنس اینڈ ٹیکنالوجی کی صدر شہناز وزیر علی کوانسٹیٹیوٹ بزنس ایڈ منسٹریشن (IBA) کے بورڈ آف گورنر ز میں’’ ممتاز ماہر تعلیم‘‘ کی کیٹگری میں بطور رکن مقرر کر دیا ہے ۔ ان کی تقرری تین برس کے لیے ہوگی۔

حوالہ جات
---------

1. ↑  Khan، Iftikhar A. (7 March 2008). "Three major parties short of two-thirds majority". *DAWN.COM*. اخذ شدہ بتاریخ 11 دسمبر 2017.
2. ↑  Report، Dawn (25 November 2007). "PPP names candidates for Sindh, NWFP". *DAWN.COM*. اخذ شدہ بتاریخ 11 دسمبر 2017.
3. ↑  Raza، Syed Irfan (3 November 2008). "20 new ministers likely to join cabinet today". *DAWN.COM*. اخذ شدہ بتاریخ 11 دسمبر 2017.
4. ↑  Khan، Iftikhar A. (15 August 2010). "Names of lawmakers with genuine degrees revealed". *DAWN.COM*. اخذ شدہ بتاریخ 11 دسمبر 2017.
5. ↑  "It's official: Pakistan gets a deputy prime minister - The Express Tribune". *The Express Tribune*. 26 June 2012. اخذ شدہ بتاریخ 11 دسمبر 2017.
6. ↑  "شہناز وزیر علی آئی بی اے کے بورڈ آف گورنرز کی رکن مقرر". *روزنامہ پاکستان*. 17 مارچ 2021. اخذ شدہ بتاریخ 11 جولائی 2017.  تحقق من التاريخ في: `|access-date=, |date=` (معاونت)
**وِٹا** سنشائن کوسٹ ریجن ، کوئنز لینڈ ، آسٹریلیا کا ایک دیہی قصبہ اور علاقہ ہے۔ 2016ء کو مردم شماری میں، وِٹا کی مجموعی آبادی 1,201 افراد پر مشتمل تھی۔

### تاریخ

 ٹیوٹوبرگ میں سی ایم نوتھلنگ انگور کا باغ اور شِنگل روف کاٹیج، سرکا 1899
وِٹا کو پہلی بار 1887ء کے قریب جرمن تارکین وطن خاندانوں نے آباد کیا تھا۔ انہوں نے اسے *ٹیوٹوبرگ* کہا (جس کی ہجے *ٹیوٹوبرگ* بھی ہے)، ممکنہ طور پر جرمنی میں ٹیوٹوبرگ جنگل کے علاقے کا حوالہ دیتے ہیں۔  1916ء میں جنگ عظیم 1 کے دوران جرمن مخالف جذبات کی وجہ سے اس شہر کا نام تبدیل کر دیا گیا۔ وِٹا نام کابی زبان میں لفظ *وٹا* کی بدعنوانی ہے جس کا مطلب *ڈنگو* ہے۔ مالینی پروویژنل اسکول 1 اکتوبر 1892ء کو 3 اکتوبر 1892ء کو پہلے اندراج کے ساتھ کھلا۔ اسے 1893ء میں ٹیوٹوبرگ پروویژنل اسکول کا نام دیا گیا۔ یہ 1909ء میں ٹیوٹوبرگ اسٹیٹ اسکول اور 1926ء میں وٹا اسٹیٹ اسکول بن گیاتاہم 23 اگست 1974ء کو سکول بند ہو گیا۔ سکول آف آرٹس کے لیے ایک ریزرو (اکثر کوئنز لینڈ کے باہر مکینکس *کے انسٹی ٹیوٹ* کے نام سے جانا جاتا ہے) 1907ء میں گزیٹڈ کیا گیا تھا اسکول آف آرٹس کو 7 اکتوبر 1908ء کو وائیڈ بے کے لیے کوئنز لینڈ قانون ساز اسمبلی کے رکن ہیری فریڈرک واکر نے کھولا تھا۔2011ء کی مردم شماری میں، وٹا کی مجموعی آبادی 1,230 افراد پر مشتمل تھی۔  2016ء کی مردم شماری میں، وِٹا کی مجموعی آبادی 1,201 افراد پر مشتمل تھی۔

حوالہ جات
---------

1. ↑  "Witta". *Queensland Places*. Centre for the Government of Queensland, University of Queensland. اخذ شدہ بتاریخ 10 اگست 2015.
2. ↑  Australian Bureau of Statistics (31 October 2012). "Witta". *2011 Census QuickStats*. اخذ شدہ بتاریخ {{{accessdate}}}.  تحقق من التاريخ في: `|access-date=` (معاونت)
انفلیشن ٹیکس inflation tax ایک ایسا عجیب وغریب ٹیکس ہے جو کوئی بھی ادا نہیں کرتا مگر یہ پھر بھی ادا ہو جاتا ہے اور حکومت اسے پورا پورا وصول کرنے میں کامیاب ہو جاتی ہے۔ یہ ٹیکس stealth tax اور hidden tax کی ایک قسم ہے۔ جب حکومت نوٹ چھاپتی ہے تو حکومت کو تو مزید رقم خرچ کرنے کو مل جاتی ہے لیکن اس کا آخر کار نتیجہ یہ نکلتا ہے کہ ملک میں افراط زر کی وجہ سے اس کرنسی کی قوت خرید میں کمی آ جاتی ہے۔ اس طرح حکومت بغیر ٹیکس نافذ کیے یہ ٹیکس وصول کر لیتی ہے اور عوام کو نتیجہ مہنگائ کی صورت میں ملتا ہے۔

یہ کیسے کام کرتا ہے
-------------------

اگر حکومت ایک سال میں اتنے نوٹ چھاپے کہ پہلے سے زیر گردش نوٹوں کی مالیت میں %20 اضافہ ہو جائے تو وہ چیز جو پچھلے سال 100 روپے کی تھی ہو وہ اس سال بازار میں 120 روپے کی ملے گی۔ یہ %20 ٹیکس ادا کرنے کے مترادف ہے۔   

اگر کسی کی جیب میں ہزار روپے ہیں تو آج وہ ہزار روپے کی کوئی چیز خرید سکتا ہے مگر چند سال بعد اسی ہزار روپے میں محض وہ چیز خریدی جا سکے گی جو آج پانچ سو روپے کی ہے۔

اگر حکومت نوٹ چھاپنے کی بجائے یہ ٹیکس نافذ کر کے وصول کرنے کی کوشش کرے تو حکومت کی مقبولیت میں کمی آ جاتی ہے اور سرکاری اداروں کی کرپشن کی وجہ سے پورا ٹیکس وصول بھی نہیں ہو پاتا۔

یہ ٹیکس صرف Fiat currency پر ہی لاگو ہو سکتا ہے۔ چونکہ ہارڈ کرنسی Hard currency میں افراط زر inflation نہیں ہوتا اس لیے اس پر انفلیشن ٹیکس بھی نہیں لگ سکتا۔

کون زیادہ متاثر ہوتا ہے
-----------------------

سمجھا جاتا ہے کہ یہ ٹیکس ایک regressive tax ہے یعنی آمدنی کے لحاظ سے دیکھا جائے تو غریبوں کو یہ ٹیکس زیادہ دینا پڑتا ہے اور امیروں کو کم۔   

تنخواہ دار طبقہ سب سے زیادہ متاثر ہوتا ہے کیونکہ اس کی آمدنی مستقل رہتی ہے۔

اسی طرح جس کے پاس زیادہ نقد رقم یا بانڈ ہوں گے وہ زیادہ متاثر ہو گا۔

جس نے کوئی رقم قرض دی ہوئی ہو گی وہ بھی نقصان میں رہے گا کیونکہ قرض کی واپسی پر مہنگائ کی وجہ سے اس کی رقم کی قوت خرید گر چکی ہو گی۔

کون فائدے میں رہتا ہے
---------------------

قرض لینے والا فائدے میں رہتا ہے کیونکہ رقم کی قوت خرید گر جانے کی وجہ سے اب یہ رقم کم محنت کر کے کمائ جا سکتی ہے۔ چونکہ حکومت ہمیشہ مقروض ہوتی ہے اس لیے جب وہ نوٹ چھاپتی ہے تو نہ صرف براہ راست اس کی آمدنی میں اضافہ ہوتا ہے بلکہ پرانے قرضوں کا بوجھ بھی ہلکا ہو جاتا ہے۔

بینک میں رکھی رقم
-----------------

بینک میں رکھی رقم پر چونکہ سود یا منافع ملتا رہتا ہے اس لیے یہ رقم افراط زر سے کم متاثر ہوتی ہے۔ لیکن پاکستان جیسے ملک میں جہاں حقیقی افراط زر سود یا منافع سے بھی زیادہ ہے سرمایہ لگانے والا نقصان میں ہی رہتا ہے۔ دس سال میں ڈیفنس سیونگ سرٹیفیکٹ سے رقم کئی گنا ہو جاتی ہے مگر اب یہ اتنا سونا نہیں خرید سکتی جتنا دس سال پہلے خرید سکتی تھی کیونکہ دس سال میں سونا زیادہ مہنگا ہو جاتا ہے۔ یہ منفی شرح سود کا ثبوت ہے۔

مزید دیکھیے
-----------

* کاغذی کرنسی
* افراط زر
* سونا

بیرونی ربط
----------

* Ron Paul
* Inflation: The Silent Taxآرکائیو شدہ (Date missing) بذریعہ gold-eagle.com (Error: unknown archive URL)
* EconomyWatchآرکائیو شدہ (Date missing) بذریعہ economywatch.com (Error: unknown archive URL)
* youtube. یوٹیوب پر
**پہاڑی مُستَقَر** (hill station) جسے **پہاڑی مقام**، **صحت افزا پہاڑی مقام** یا صرف **صحت افزا مقام** بھی کہاجاتا ہے، سے مراد ایک ایسے قصبے کی ہوتی ہے جو قریبی وادی یا میدان سے بُلندی پر ہو۔ پہاڑی مستقر کی اِصطلاح زیادہ تر استعماری ایشیا (colonial asia) میں استعمال کی جاتی ہے جہاں یورپی استعمار حکمرانوں نے گرمی کی شدّت سے پناہ گزینی (refuges) کے لیے پہاڑی علاقوں میں (جہاں درجۂ حرارت کم ہوتی ہے) قصبوں کی بنیاد رکھی، ان قصبی علاقوں کو پہاڑی مستقر کہاجاتا ہے۔ جبکہ، صحت افزاء مقام کی اِصطلاح کسی بھی ایسی جگہ کے لیے استعمال کی جاتی ہے جہاں کی آب و ہوا خوشگوار اور صحت بخش ہو۔

پہاڑی مستقرات کی فہرست
----------------------

### پاکستان کے پہاڑی مستقرات (بلحاظ صوبہ)

* آزاد کشمیر

* مظفر آباد

* خیبر پختونخوا: یہاں کے صحت افزاء مقامات میں سے زیادہ تر گلیات خطہ میں واقع ہیں۔

* ایبٹ آباد، ایوبیہ، بحرین، چترال، گلیات، وادئ کالام، مالم جبہ، نتھیاگلی، سوات، پتریاٹہ، ٹھنڈیانی۔

* پنجاب: یہاں کے تمام پہاڑی مقامات گلیات خطہ میں ہیں، اگرچہ گلیات کا علاقہ صوبہ خیبر پختونخوا میں ہے تاہم یہ صوبہ پنجاب کے مری تحصیل تک پھیلا ہوا ہے، گلیات کا سب سے بڑا پہاڑی مقام مری کا قصبہ ہے۔

* بھوربن، چھرہ پانی، مری، پتریاٹہ، فورٹ منرو

* شمالی علاقہ جات

* گلگت، ہنزہ، سکردو

* سندھ

* گورکھ پہاڑیاں

مزید دیکھیے
-----------

فہرست پاکستان کے پہاڑی مستقر
ڈائرکٹوریٹ فور ملٹری انٹلیجنس یا ملٹری انٹیجلنس یا MI کا قیام 1947 میں پاکستان کے وجود کے بعد عمل میں لایا گیا۔ اس کا ہیڈ کوارٹر راولپنڈی، اسلام آباد میں واقع ہے۔ اس وقت پاکستان کی دو انٹیجلنس ایجنسوں میں سے ایک تھی اور پاکستان کی تین انٹیجلنس ایجنسوں میں سے ایک ہے۔ISI کے برعکس MI کے جوان با وردی ہوتے ہیں جو ریاست کے خلاف ہونے والے کسی بھی قسم کی کارروائی کے لیے بہت منظم طور پر کام کرتے ہیں۔

ڈائرکٹوریٹ فور ملٹری انٹلیجنس یا ملٹری انٹلیجنس یا MI کا قیام 1947 میں پاکستان کے وجود کے بعد عمل میں لایا گیا۔ اس کا ہیڈ کوارٹر راولپنڈی، اسلام آباد میں واقع ہے۔ اس وقت پاکستان کی دو انٹلیجنس ایجنسیوں میں سے ایک تھی اور پاکستان کی پانچ انٹلیجنس ایجنسیوں میں سے ایک ہے۔ ISI کے برعکس MI کے جوان با وردی ہوتے ہیں جو ریاست کے خلاف ہونے والے کسی بھی قسم کی کارروائی کے لیے بہت منظم طور پر کام کرتے ہیں۔

تاریخی پسِ منظر
---------------

MIکو اس وقت کے آسٹریلوی نژاد برطانوی شہریرابرٹ کاتھوم جو اس وقت پاکستان آرمی کے سربراہ بھی تھے نے قائم کی۔ ایوب خان کے مارشل لا کے بعد MIنے ہی مشرقی اور مغربی پاکستان میں مارشل لا کے پاکستان میں لگنے کی رپورٹ دی تھی۔

1980 کی دہائی میں MIنے پاکستان کے صوبہ سندھ میں پاکستان کمیونسٹ پارٹی کے خلاف اور پاکستان میں بھارتی انٹلیجنس ایجنسیوں کے اپریشن کے خلاف بھی کام کرچکی ہے۔ اس کے علاوہ کارگل جنگ میں بھی مدد دے چکی ہے۔

تنظیم
-----

MIاس وقت پاکستان کی تینوں مسلح افواجوں پاک فضائیہ، پاک آرمی، پاک نیوی کے لیے کام کرتی ہے۔ اس کا سربراہ ڈائرکٹر جنرل کہلاتا ہے۔ جو افواج میں لیفٹنٹ جنرل ہوتا ہے۔
**چارلی رسل** خاتون کرکٹ کھلاڑی ہیں۔ انھوں نے ٹیسٹ کرکٹ اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور آف اسپن گیند باز ہیں۔ انھوں نے بین الاقوامی سطح پر مجموعی طور ر ایک ٹی ٹوئنٹی اور 2 ون ڈے میچ کھیلے۔ وہ 4 فروری 1988 کو برائٹن ، انگلینڈ میں پیدا ہوئیں۔

کرکٹ کیریئر
-----------

### ون ڈے کیریئر

چارلی رسل نے پہلا بین الاقوامی ون ڈے میچ غیر موجود کے خلاف سن 2007 میں کھیلا۔ جس میں سب سے زیادہ \*2 کا اسکور بھی شامل ہے ، ان کی بیٹنگ اوسط فقط 4 رہی۔ وہ کوئی بھی نصف سنچری کرنے میں کامیاب نہ ہوئیں۔ انھوں نے کل 54گیندیں پھینکیں اورایک وکٹ حاصل کی۔ ان کی باؤلنگ کی اوسط 45 رہی جس میں کسی بھی میچ میں چار یا پانچ وکٹیں شامل نہیں ہیں۔چارلی رسل ایک کیچ پکڑنے میں کامیاب رہیں۔انھوں نے چھوٹی عمر میں مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں اور فرسٹ کلاس کرکٹ بھی کھیلی۔

### ٹی ٹوئنٹی کیریئر

چارلی نے ایک ٹوئنٹی میچ کھیلا ہے جس میں 2 رنز اسکور کیے۔ 24 گیندیں پھینکیں اور ایک بھی وکٹ حاصل نہ کر سکیں۔

حوالہ جات
---------

1. ↑  "چارلی رسل". *cricinfo*. 27 مارچ 2021.  تحقق من التاريخ في: `|date=` (معاونت)
**الحطمۃ** ( وہ آگ جو چیز اس میں ڈالی جائے اس کو مٹا ڈالتی ہے) یہ جہنم کی آگ کا نام ہے جہنم کے سات درجوں میں سے تیسرے درجے کا نام ہے،یہ قرآن میں دو مرتبہ استعمال ہوا (قرآن: سورۃ الھمزہ:04)(قرآن: سورۃ الھمزہ:05)
الحطمۃ۔ اس کے اصل معنی ہیں کسی چیز کو توڑنا۔ ریزہ ریزہ کرنا اور روندنے پر حطم کا لفظ بولا جاتا ہے۔ جیسے کہ قرآن مجید میں اور جگہ آیا ہے :۔ لا یحطمنکم سلیمن وجنودہ (قرآن: سورۃ النمل:18)ایسا نہ ہو کہ سلیمان اور اس کا لشکر تم کو روند ڈالیں۔   

کہا جاتا ہے کہ حطمتہ فانحطم میں نے اسے توڑا چنانچہ وہ چیز ٹوٹ گئی تشبیہ کے طور پر بہت زیادہ کھانے والے کو حطمۃ کہا جاتا ہے۔ دوزخ کو بھی حطمۃ کہتے ہیں کیونکہ دوزخ میں جو چیز بھی ڈالی جائے گی تو اس کی آگ اسے توڑ موڑ دے گی اسی وجہ سے اس کا نام حطمۃ ہوا۔   

بہت زیادہ کھانے کے متعلق قرآن مجید میں آیا ہے :۔ یوم نقول لجھنم ہل امتلئت وتقول ہل من مزید (قرآن: سورۃ ق:30) اس روز ہم جہنم سے پوچھیں گے کہ کیا تو پھر گئی؟ وہ کہے گی کچھ اور بھی ہے؟

حوالہ جات
---------

1. ↑  انوار البیان فی حل لغات القرآن جلد4 صفحہ836 ،علی محمد، سورۃ الہمزہ،آیت4،مکتبہ سید احمد شہید لاہور
**پنجاب خالص پنچایت اتھارٹی کا** قیام پنجاب خال پنچایت آرڈیننس 2019ء کے تحت 22 مئی 2019ء کو پاکستان کے صوبہ پنجاب میں وار بندی کو سنبھالنے کے لیے کیا گیا تھا۔ اس آرڈیننس کو بعد میں 13 دسمبر 2019ء کو پنجاب خالص پنچایت ایکٹ کے طور پر اپنایا گیا 22 مئی 2019 ءکو پنجاب خال پنچایت آرڈیننس کے نفاذ کے بعد، پنجاب اریگیشن اینڈ ڈرینج اتھارٹی ایکٹ 1997 ءکو منسوخ کر دیا گیا اور پنجاب اریگیشن اینڈ ڈرینج اتھارٹی (PIDA) کو بھی اس کے ایریا واٹر بورڈز (AWBs) اور کسان تنظیموں (FO) کے ساتھ ختم کر دیا گیا۔ )۔ 

یہ اتھارٹی اس مقصد کے ساتھ قائم کی گئی ہے کہ واربندی (گھومنے والے پروگرام) پر عمل درآمد کو یقینی بنایا جائے جس کے نتیجے میں پانی کے تنازعات کو کم کیا جائے اور تمام پانی استعمال کرنے والوں کو آبپاشی کے پانی کی فراہمی کی تقسیم کو یقینی بنایا جا سکے۔ فیصلہ سازی کے عمل میں عوامی شرکت کا مقصد پورے پنجاب میں آؤٹ لیٹ کی سطح پر خال پنچایتوں کے قیام کے ذریعے حاصل کیا جا رہا ہے جس میں اس بات پر توجہ مرکوز کی گئی ہے کہ کسانوں نے اپنے مسائل کو نچلی سطح پر حل کرنے کے لیے محکمہ آبپاشی کے محکمہ کے تکنیکی ماہرین کے ساتھ خوشگوار تعلقات قائم کیے ہیں۔

حوالہ جات
---------
**فاطمہ خاتون بنت نجم الدین ابی الشکور ایوب بن شادی بن مروان**، **سِتُّ الشّامِ** (شام کی سب سے بہترین خاتون) کے لقب سے مشہور تھیں، صلاح الدین ایوبی کی بہن ہیں۔ بعض مؤرخین ان کا نام "زمرد" بھی بتاتے ہیں جوغلط ہے۔ یہ ان کے والد نجم الدین ایوب کا لقب تھا جو اپنے بھائی اسد الدین شیر کوہ کے ساتھ نور الدین زنگی وزرا میں سے تھے اور یہ لقب انھیں سلطان نے ہی دیا تھا۔

فاطمہ کی پہلی شادی **عمر بن لاجین** سے ہوئی تھی، لیکن کچھ ہی عرصہ میں ان کا انتقال ہو گیا۔ پھر دوسری شادی ان کے چچا زاد بھائی محمد بن شیر کوہ سے ہوئی جو حمص کے حاکم تھے۔

بھائی اور بہنیں
---------------

* نور الدین شہنشاہ (1148)
* صلاح الدین ایوبی (1137-1193)
* سیف الدین ابو بکر احمد (1145-1218)
* توران شاہ (1181)
* تاج الملوک بوری (1184)
* سیف الاسلام طغتکین (1197)
* ربیعہ خاتون

مزید بہنوں کے بارے میں معلوم نہیں ہو سکا۔

ابن کثیر نے لکھا ہے کہ: «ست الشام بنت نجم الدین ایوب بادشاہوں اور سلاطین کی بہن، ان کی اولادوں کی خالہ اور پھوپھی اور بادشاہوں کی ماں تھیں، ان کے محرم رشتہ داروں میں تقریباً 35 سلاطین تھے»۔ پورا خاندان علم پرور اور علم دوست تھا۔

کارنامے
-------

فاطمہ خاتون دمشق میں بیمارستان نوری کے سامنے ایک بڑے گھر میں رہتی تھیں جس کو انھوں نے صلیبیوں اور فرنگیوں سے بچنے کے لیے ایک محفوظ مقام بنایا تھا، فقرا ومساکین کو صدقات و عطایا بہت دیا کرتی تھیں۔ ابن قاضی شہبہ نے ان کے مناقب و کارنامے پر ایک رسالہ تحریر کیا ہے۔

ابو شامہ مقدسی کہتے ہیں: سبط ابن جوزی کہتے ہیں: «فاطمہ خواتین کی سردار، خوب احسان و صدقات کرنے والی اور عاقلہ صالحہ خاتون تھیں، اپنے گھر میں شربت، معجون اور دیگر کھانے کی اشیا ہر سال ہزاروں دینار کی بناتی تھیں۔ ہم کہتے تھے واقعی یہ "ست الشام" ہیں»۔

فاطمہ خاتون تعلیم کے لیے مدارس اور ادارے بھی بنواتی تھیں، دو سب سے بڑے اور مشہور مدرسے **مدرسہ شامیہ جوانیہ** اور **مدرسہ شامیہ برانیہ** تھے، جہاں انھوں شافعی علما اور فقہا اور بہترین مدرسین کو جمع کر دیا تھا۔ یہ دونوں مدرسے اس زمانے کے یونیورسٹی اور جامعہ تھے۔ اپنے بھائی صلاح الدین ایوبی کی طرح ان کی بہن بھی اسلام اور مسلمانوں کی خیرخواہ تھیں۔

فاطمہ، صاحبِ علم و وعظ بھی تھیں، ابن خلکان اور ابن کثیر بیان کرتے ہیں کہ: ست الشام نے اپنے بھائی توران شاہ کی وفات پر سنہ 579ہجری مطابق 1180 عیسوی میں اسکندریہ میں "رحم اور صلہ رحمی" پر درس دیا تھا۔

الکرک کا حادثہ
--------------

فاطمہ خاتون نے اپنے بیٹے محمد بن لاجین کے ساتھ ایک قافلہ کے ہمراہ حج کے لیے روانہ ہوئی، جب الکرک کے علاقہ میں پہنچی تو وہاں کرک صلیبی گورنر ارناط نے قافلہ کے ساتھ چھیڑ چھاڑ کی کوشش کی، جب اس واقعی کی اطلاع صلاح الدین ایوبی کو ملی تو انھوں نے انتقام کی اوراپنے ہاتھ سے ارناط کو قتل کرنے کی قسم کھائی اور اپنی قسم کو پورا کر دکھایا۔

وفات
----

فاطمہ ست الشام کی وفات جمعہ کے روز 16 ذی قعدہ سنہ 616 ہجری میں دمشق میں بیمارستان نوری کے سامنے ان کے گھر میں ہوئی اور مدرسہ حسامیہ میں دفن کیا گیا۔ ان کے جنازہ میں ہزاروں کی تعداد میں لوگ شریک تھے زور زورسے دعائیں کر رہے تھے، کہا جاتا ہے کہ اس سے پہلے کسی خاتون کے جنازے میں اتنی تعداد نہیں دیکھی گئی۔

حوالہ جات
---------

1. ↑  سيرة صلاح الدين من كتاب النوادر السلطانية والمحاسن اليوسفية، لبهاء الدين بن شداد
2. ↑  مجلة رأس الخيمة - العدد 354 - عفت وصال حمزة.
**ارویات** کینیڈا کی ریاست نُناوُت کی ایک وادی ہے جو خلیج ہڈسن کے مغربی کنارے پر واقع ہے۔ اس کی کل آبادی 2060 افراد پر مشتمل ہے۔ مقامی زبان میں ارویات کا مطلب بو ہیڈ وہیل ہے۔

انوئت کمیونٹی
-------------

نُناوُت کی مین لینڈ پر یہ انتہائی جنوب میں واقع آبادی ہے۔ جغرافیائی اعتبار سے یہ آبادی کینیڈا کے مرکز کے قریب واقع ہے۔ 

یہاں کی آبادی میں شکار اور ماہی گیری اہم مشاغل کا درجہ رکھتی ہیں۔ یہی ان لوگوں کی بقاء کا سبب بھی ہے۔ تین مقامی سٹوروں میں عام استعمال کی اکثر اشیاء مل جاتی ہیں۔ 

جنوب میں چرچل کا شہر موجود ہے جو مینی ٹوبہ صوبے کا شہر ہے۔ اس شہر تک بذریعہ کشتی، برفانی گاڑی اور ہوائی جہاز کی مدد سے پہنچا جا سکتا ہے۔ 

بے شمار اقسام کی جنگلی حیات یہاں عام ہے۔ شہر کے آس پاس ہی برفانی ریچھ، کروڑوں مہاجر پرندے، وہیلیں اور کیری بو عام مل جاتے ہیں۔ 

یہاں آمد و رفت کے ذرائع میں برفانی گاڑیاں اور سالانہ سی لفٹ اہم ہیں۔ تاہم نُناوُت کی جانب سے سینٹ کے رکن کی جانب سے ایک ارب ڈالر کی رقم سے ممکنہ طور پر بنائی جانے و الی سڑک کے امکانات پر تحقیق کی جا رہی ہے۔ 

ہڈسن بے کوئیسٹ کی کتا گاڑی کی دوڑ چرچل سے ارویات کی جانب 2004 میں پہلی بار پہنچی۔ 

|  |  |
| --- | --- |
|  | ویکی ذخائر پر **ارویات** سے متعلق سمعی و بصری مواد ملاحظہ کریں۔ |
Cantonese sweet nian gao cake, pan-fried
Tteok, Korean rice cakes
Idli, a south Indian savory cake
Puto, a Filipino steamed rice cake
Long lines of famous puto stores in Calasiao, Pangasinan
Dango, a Japanese dumpling made from rice flour
Steamed Bánh bò, a sweet, chewy Vietnamese sponge cake made from rice flour
Lontong, popular in Indonesia and Malaysia, made of compressed rice rolled into a banana leaf
Puffed rice cakes, sold commercially in Canada and the United States
Bangladeshi style rice cake, originally known as *Bhapa Pitha*, eaten with molasses as a sweetener
چاول کیک  چاول سے بنائے جانے والی ایک باہم ملے ہوئے اجزاء پر مشتمل میٹھی، نرم کھانے کی کوئی چیز۔ چاول کیک کی کئی اقسام موجود ہیں ان ثقافتوں میں جن میں چاول کھایا جاتا ہے، خاص کر ایشیا میں۔ عام طور پر کیک چاول کے آٹے سے بنائے جاتے ہیں، کچھ لوگ پسے (ground rice) ہوئے چاولوں سے اور کچھ تمام اجزاء کو پیس کر ان کو ملا کر کیک تیار کرتے ہیں۔

بلحاظ خطہ چاول کیک کی اقسام
---------------------------

چاول کیک کی اقسام میں شامل ہے:

### چینی کھانوں میں

* نیان گاو اس کی کئی اقسام ہیں۔ یہ تمام چپچپا چاول سے تیار کی جاتی ہے یا گولیوں کی صورت میں اس پر چسپاں کی جاتی ہے۔ یہ کیک کی قسم پر منحصر ہے۔

ایسا بھی کیا جا سکتا ہے کہ خام حالت میں ڈالا جائے اور اسے دوبارہ، حل کرنے کے لیے پکا لیا جائے۔

### کوریائی کھانوں میں

بھاپ میں پکا ہوا چاول کیک قدیم کوریا میں سب سے عمدہ کھانا تھا، لوہے کے برتنوں کی ایجاد نے چپچپے چاولوں پر غلبہ حاصل کر لیا۔ اب، کوریائی چاول کیک یا **تی توک** کی سینکڑوں اقسام ہیں جنہیں سارا سال کھایا جاتا ہے۔ کوریا میں، **تی توک گک** ایک روایتی کھانا بن چکا ہے (توک سوپ) نئے سال کے دن اور میٹھا تی توک شادی اور سالگرہ کے دن۔ اسے اکثر خوشی کا کھانا سمجھا جاتا ہے اور اسے مواقع کے حساب سے تقسیم کیا جا سکتا ہے یا اسے سادہ تی توک بنایا جا سکتا ہے۔ خاص مواقع پر کیک کے رنگ کا بھی انتخاب کیا جاتا ہے اور اس کا دارومدار روایت کوریائی کونیات پر ہے۔

### جاپانی کھانوں میں

### جنوب مشرقی ایشیائی کھانوں میں

#### غذا کے طور پر

#### ناشتا کے طور پر

### فلپائنی کھانوں میں

### ویتنامی کھانوں میں

### دیگر خطوں میں

مزید دیکھیے
-----------

* چاول

حوالہ جات
---------

1. ↑  "떡 - 위키백과, 우리 모두의 백과사전". 06 جنوری 2019 میں اصل سے آرکائیو شدہ. اخذ شدہ بتاریخ 11 نومبر 2012.  الوسيط `|url-status=` تم تجاهله (معاونت)
2. ↑  "Official Site of Korea Tourism Org.: `Rice Cake, Tteok :The Official Korea Tourism Guide Site". 06 جنوری 2019 میں اصل سے آرکائیو شدہ. اخذ شدہ بتاریخ 11 نومبر 2012.  الوسيط `|url-status=` تم تجاهله (معاونت)

| * د
* ب
* ت
چاول کیک |
| --- |
| چینی | 
* Erkuai
* Tangyuan
* Nian gao

 |  |
| جاپان | 
* Senbei
* Mochi
* Daifuku
* Yukimi Daifuku

 |
| کوریائی | 
* Tteok
* Tteokbokki
* Hwajeon
* Bupyeon
* Songpyeon
* Injeolmi
* Sirutteok

 |
| جنوبی ایشیا | 
* Pitha
* Idli

 |
| انڈونیشیا | 
* Kue
* Lemper
* Serabi
* Nagasari

 |
| فلپائنی | 
* Bibingka
* Kutsinta
* Puto
* Sapin-sapin
* Suman

 |
| دیگر | 
* Puffed rice cake

 |
دشت آدم کے بعد سلیم شہزاد کی ناول نگاری کا سلسلہ ویر گاتھا تک دراز ہوتا ہے ۔ جدید فکشن میں اظہار و بیان کے تجربے کو ناول کی نمایاں شناخت قرار دیا گیا ہے۔ اس تصور کے لحاظ سے ہم دیکھتے ہیں کہ سلیم شہزاد کا دوسرا ناول’’ ویر گاتھا‘‘ ناول کی روایتی ٹیکنک سے پرے اظہارِ خیال کی نئی لسانی تشکیل کے وسیلے سے اسلوب اور ٹیکنک کے تجربوں کی جدید روایت کا ایک اچھوتا حصہ نظر آتا ہے۔​
’’ ویر گاتھا ‘‘ کا بنیادی موضوع ’’ جنگ‘‘ ہے۔ جسے ناول نگار نے مذہبی کتابوں، کلاسیکی رزمیوں، ادبی و فنی نمونوں اور تاریخِ عالم میں وقوع پزیر ہونے والے منظم و مسلح تصادمات ، حادثات و واقعات وغیرہ کو تخیلی بیانیہ کا رنگ دے کر بیان کرنے میں ممکن حد تک کام یابی حاصل کی ہے۔ ’’ ویرگاتھا‘‘ میں کیا گیا لسانی، ہیئتی اور اظہاری تجربہ اپنے عصر سے ہم آہنگ نہ ہونے یا پھر فی زمانہ زبان و پیرایۂ بیان اور لسانی تشکیل میں ہونے والی تبدیلیوں کی سطحی معلومات کے سبب بعض قارئین کو محض بے رَس ، مشکل اور اعداد و شمار کی روداد نظر آتا ہے۔ جب کہ اس تجرباتی ناول کو اگر تجرباتی لحاظ سے جانچا اور پرکھاجائے تو ناول کی ٹیکنک اور طرزِ اظہار میں ہونے والی نو بہ نو تبدیلیوں کے ضمن میں بہت سے نئے گوشے واہوسکتے ہیں۔​

محمد حسین مشاہد رضوی
**پنچ شیل** (ہندی: पंचशील) (پرامن بقائے باہم کے پانچ اصول) کا لفظ بدھ مت کی ان دستاویزوں سے لیا گیا ہے جو بدھ مت بھکشوؤں کے طرز عمل کو طے کرتے ہیں۔

بھارت چین رشتوں کا مرکز توجہ پنچ شیل
------------------------------------

پنچ شیل سمجھوتے پر 29 اپریل 1954ء کو دونوں ممالک کی جانب سے دستخط ہوئے تھے۔ چین کے علاقہ تبت اور بھارت کے درمیان تجارت اور آپسی تعلقات کو لے کر یہ سمجھوتہ ہوا تھا۔ اس سمجھوتے کی بنیاد میں پانچ اصول تھے جو اگلے پانچ سال تک بھارت کی خارجی پالیسی کی ریڑھ کی ہڈی بنے رہے۔ اس کے بعد ہی "ہندی چینی بھائی بھائی" کے نعرے لگے اور بھارت نے غیر جانبدار رویہ اختیار کیا۔

پنچ شیل کے اصول
---------------

* ایک دوسرے کی سالمیت اور حاکمیت کا احترام
* طرفین کی جانب سے نا جنگ کیفیت
* ایک دوسرے کے اندرونی معاملوں میں عدم مداخلت
* احترام اور باہمی طور پر منفعت بخش تعلقات
* پر امن بقائے باہم

پس منظر
-------

اس سمجھوتے کے بارے میں 31 دسمبر 1953ء اور 29 اپریل 1954ء کو نشستیں ہوئی تھیں۔ جس کے بعد بالآخر بیجنگ میں اس پر دستخط ہوئے۔

معاہدے کا منفی پہلو
-------------------

بھارت کو 1904ء کی اینگلو تبتی معاہدہ کے تحت تبت کے معاملے میں جو حقوق ملے تھے وہ بھارت نے وہ سارے اس معاہدے کے بعد چھوڑ دیے، حالانکہ بعد میں یہ بھی سوال اٹھا کہ اس کے عوض بھارت نے سرحدی تنازعات نپٹا کیوں نہیں لیے۔ اس سمجھوتے کے تحت بھارت نے تبت کو چین کا ایک علاقہ تسلیم کر لیا۔ اس طرح اس مسئلے پر بھارت اور چین کے تعلقات کے تناؤ کو کافی حد تک دور کر دیا تھا مگر چین کے موقف کو درحقیقت بھارت نے بے جھجھک مان لیا۔

معاہدے کے برعکس صورت حال
------------------------

1962ء میں بھارت چین جنگ میں اس معاہدے کے بنیادی نقطۂ نظر ہی کو کافی چوٹ پہنچی کیونکہ دو دوست ممالک متحارب فریق بن گئے تھے۔

حوالہ جات
---------

1. ↑  BBCHindi
**الدر المختار** امام حصکفی کے قلم سے تنویر الابصار کی شرح ہے۔ درمختار مشہور کتاب ہے۔   

معتبر و مستند ہونے کے اعتبار سے اور جامع و مختصر ہونے کے لحاظ سے بڑی شہرت رکھتی ہے۔ اس کی اہمیت کا اندازہ اس بات سے بھی لگایا جا سکتا ہے کہ علامہ حصفکی فرماتے ہیں میں نے اس کی شرحمیں نے اس کی شرح اس وقت لکھی جب نبی اکرم ﷺ نے مجھے اجازت دی ‌بعد ‌الإذن منه صلى الله عليه وسلم اگرچہ یہ کتاب فتاویٰ کی صورت میں ہے لیکن اس کے باوجود مدار مذہب ٹھہری ہے سب علما نے اس کی روایات کو مستند جانا اسی وجہ سے بڑے بڑے علما نے اس پر حواشی لکھے فتاویٰ جات میں سے کوئی اور ایسا فتاویٰ نہیں کہ اس پر اس طرح شروع سے آخر تک حواشی لکھے گئے ہوں

علامہ حلبی علامہ طحطاوی، شیخ رحمتی، محمد عابد سندی مدنی اور ابن عابدین شامی نے اس پر حاشیے لکھے  

در مختار کے مصنف کا پورا نام محمد علا الدين الحصكفی ابن الشيخ علی الحنفی متوفّٰی 1088ھ

حوالہ جات
---------

1. ↑  «الدر المختار شرح تنوير الأبصار وجامع البحار» (ص7):
2. ↑  در مختار الموسوم غایۃ الاوطار، جلد اول، دیباچہ، صفحہ 7،سعید کمپنی کراچی
3. ↑  قاموس الفقہ جلد اول، صفحہ 383،خالد سیف اللہ رحمانی، زمزم پبلشر کراچی2007ء
**فیض چودھری** کا پورا نام فیاض احمد اور قلمی نام فیض چودھری ہے۔ ان کی پیدائش سنہ 1951ء کو شہر کڈپہ میں ہوئی۔ اور اپنی شاعری کو سنوارنے کے لیے عبید صدیقی کے آگے زانوئے ادب تہ کیا ۔

شاعری
-----

فیاض الدین فیض چودھری کی شاعری میں رومانیت اور تغزل کا رنگ جھلکتا ہے۔ موصوف نے شاعری کا آغاز 1981ء میں کیا۔ ان کی شاعری کے تعلق سے اقبال خسرو قادری نے ’’شناخت‘‘ میں لکھا ہے:
’’ان کی شخصیت میں جو رچاؤ، دھیما پن ہے کم و بیش وہی ان کی غزلیات میں بھی نمایاں ہے۔ نرم رومانی لہجہ، پروین شاکر کی طرز کا لگتا ہے۔ نہ جانے یہ تربیت کا اثر ہے یا طبیعت کا کہ وہ کہیں کہیں محض تغزل کے تقاضوں کو پورا کرنے کے لیے مخصوص چھاپ کے محدود خیالات کا بھی سہارا لیتے ہیں۔‘‘
رومانیت اور تغزل کے ساتھ ساتھ کہیں کہیں جدید طرزِ بیاں کا بھی اظہار ہوا ہے وہ بہت ہی چھوٹی بحروں میں سلاست و روانی کے ساتھ اپنے جذبات و احساسات کو سمو دیتے ہیں اس نوع کے دو اشعار ملاحظہ ہوں:


|  |  |  |
| --- | --- | --- |
| "| سخن کے لال رنگ میں
افق پر میں سجا ہوں | "|


|  |  |  |
| --- | --- | --- |
| "| پانچوں اندھے اک ہاتھی
اپنی باتیں اپنے بول | "|

جدیدیت محض ہی سہی موصوف کے کلام میں جدید رجحانات کا عکس پایا جاتا ہے۔

حوالہ جات
---------

1. ↑  (اقبال خسرو قادری ’’شناخت‘‘، ص: 124)



1. ↑  یہ مضمون امام قاسم ساقی کے مقالہ "شعرائے کڈپہ کی غزلوں میں جدید رجحانات" سے لیا گیا ہے صفہ 79
**اسماعیلی پرچم** دو رنگوں پر مشتمل ہوتا ہے۔ سبز اور سرخ۔ پرچم کا زیادہ تر حصہ سبز رنگ پر مشتمل ہے۔ یہ پرچم اسماعیلی تہواروں، مذہبی دنوں اور چاندرات کو جماعت خانوں میں لہرایا جاتا ہے۔ مذہبی تعلیم کے اوقات کار میں اسماعیلی بچے اس پرچم کے شان ایک ترانہ بھی گایا کرتے ہیں۔ جسے اسماعیلی ترانہ کہا جاتا ہے۔ 

آغاخانیوں کا پرچم

تاریخ
-----

اسماعیلی پرچم کی تاریخ اتنی پرانی ہے جتنی انسانی تاریخ۔ یہ پرچم اس وقت کا ہے جب مصر میں 4000 سے 5000 سال قبل مسیح ایک بادشاہ حکومت کرتا تھا۔ اس کی حکومت ہیراکوپولس تک پھیلی ہوئی تھی۔ مصریوں نے اس کی خوب تزین و آرائش کی۔ بعد میں اس پرچم کو وسط ایشاء میں اپنایا گیا۔ ہاں یہ کئی سو سالوں تک محلوں، قلعوں اور جنگی کاروانوں کی زینت بنی۔ ایک وقت ایسا بھی آیا جب جرمن بادشاہوں نے اس پرچم کی شان و شوکت سے متاثر ہو کر اس کو اپنی شہنشاہیت کی زینت بنا ڈالی۔ آویستہ (یسنہ۔ 14 ) میں ذکر ہے کہ جب ہندوستان میں مہاید (جنگ عظیم) چھڑ گئی تھی تب بھی اس جھنڈے کو ہندوستانی تیراندازوں کے نیزوں میں دیکھا گیا۔ 
ایک امریکی ماہر تعلیم (نیویارک، 1973، والیوم 7 صفحہ نمبر131) میں لکھتے ہیں کہ غالبا اس جھنڈے کا ارتقا وسطی ایشیائی حکمرانوں سے ہی ہوا۔ مزید براں بعد میں مسلمانوں نے اس پرچم کو خوب نکھارا اور اس کو اپنی جنگی مقصد کے لیے استعمال کرنے لگے۔ یہاں یہ بات قابل غور ہے کہ اس جھنڈے کے میں کپڑے کو جس انداز سے اپس میں جوڑا جاتا ہے، اس سے یہ صاف ظاہر ہے کہ اس میں عرب خاصیت کو اہمیت حاصل ہے۔

مزید دیکھیے
-----------

* اسماعیلی

حوالہ جات
---------

1. ↑  Ismaili flag - It's Origin & Importance | Ismaili.NET - Heritage F.I.E.L.D
2. 1 2 3 4  ISMAILI FLAG - Early History | Ismaili.NET - Heritage F.I.E.L.D
3. ↑  Pharaohs of Ancient Egypt: Narmer
4. ↑  Egypt: Catfish King, also called Narmer, A Feature Tour Egypt Story
5. ↑  "Hierakonpolis". 01 نومبر 2015 میں اصل سے آرکائیو شدہ. اخذ شدہ بتاریخ 20 دسمبر 2015.  الوسيط `|url-status=` تم تجاهله (معاونت)
**اصناف ادب** کے دو حصے ہیں :

* اصناف نثر
* اصناف سخن

اصناف نثر
---------

بہترین الفاظ کو سادہ مگر عمدہ طریقے سے بیان کرنا اصناف نثر کہلاتا ہے۔ اس میں جملے کی ساخت پر زیادہ توجہ دی جاتی ہے۔ جملے کو معیاری انداز میں لکھا جاتا ہے۔ اصناف نثر میں افسانے، ناول، آپ بیتی، جگ بیتی، داستان اور سفرنامے شامل ہیں۔

اصناف سخن
---------

بہترین الفاظ کو بہترین انداز میں لکھنا یا بیان کرنا اصناف سخن کھلاتا ہے۔ اس میں جملے کی ساخت پر توجہ نہیں دی جاتی۔ اس میں گرائمر پر بھی خاص توجہ نہیں دی جاتی۔ اس میں جملے کا انداز اتنا دلکش ہوتا ہے کہ فوراً دل میں گھر کر جاتا ہے۔ اس میں الفاظ کی ترتیب کا خاص خیال نہیں رکھا جاتا۔ اصناف سخن میں غزل، نظم، قصیدہ، مرثیہ، مثنوی اور رباعی وغیرہ شامل ہیں۔

فہرست اصناف ادب
---------------

* ناول
* ناولٹ
* افسانہ
* افسانچہ
* تنقید
* کالم
* نثر
* خاکہ
* انشائیہ
* کہانی
* داستان / قصہ
* ڈراما
* فلم
* پیروڈی
* سفرنامہ
* سوانح حیات

شاعری میں چند اصناف
-------------------

* نظم
* نثری نظم
* نظم معری
* آزاد نظم
* غزل
* گیت
* شعر
* قطعہ
* رباعی
* سہرا
* مسدس
* مخمس
* لوری
* ڈوھڑا (صرف سرائیکی میں)

مذہب سے متعلق اصناف
-------------------

* اشلوک
* کافی
* قصیدہ
* نعت
* حمد
* منقبت
* مرثیہ
* نوحہ
* گنان

ھائیکو میں مزید اصناف
---------------------

* ماھیا (پشتو میں لنڈی کہتے ہیں)
* سرائیکو (اب تک صرف سرائیکی میں ہی لکھا گیا)
* ٹپہ
* ثلاثی / سہ مصری (؟)
**ابتدائی تاریخ** (انگریزی: Protohistory) زمانہ قبل از تاریخ اور تاریخ کے درمیان میں کا زمانہ ہے جس میں کوئی ثقافت یا تہذیب تحریری طور پر تو ترقی پزیر نہیں ہوتی مگر دیگر ثقافتیں اپنا وجود جمانے لگتی ہیں اور اپنی تحریروں میں تذکرہ کرنے لگتی ہیں۔ مثال کے طور پر یورپ میں سیلٹ اور جرمن قبائل ابدتائی تاریخ کے مانے جاتے ہیں کیونکہ ان کا وجود قدیم یونان اور قدیم روم میں نظر آتا ہے۔

تاریخ کی ابتدا
--------------

تاریخ کی ابتدا کا دوسرا نظریہ خواندگی کی ابتدا اور مورخین کے پہلے تاریخی نمونے کے درمیان میں کا زمانہ ہے۔ تاریخ کے شفوی مصادر حقائق کو مزید گنجلک بنا سکتے ہیں کیونکہ وہ ابتدائی مصادر کو بھی ثانوی بنا کر پیش کرتے ہیں۔ وہ نو آبادیاتی علاقے جہاں خواندہ اور نا خواندہ دونوں طرھ کے افراد موجود تھے، ان کو بھی ابتدائی تاریخ میں ہی شمار کیا جاتا ہے۔

یہ وہ زمانہ بھی ہو سکتا ہے جب خالرجی مورخین نے کچھ لکھنا شروع کیا ہو۔ یہ ضروری نہیں ہے کہ باقاعدہ لکھنے کا نظام رواج پا گیا ہو۔ مثال کے طور پر کوریا کی ابتدائی تاریخ کی تین حکومتیں یاکوئیو1و اور ابتدائی مسی سیپی کے لوگ کو یورپی مورخین نے تذکرہ میں لکھا ہے اور یہ لوگ ابتدائی تاریخ سے تعلق رکھتے ہیں۔

مزید دیکھیے
-----------

حوالہ جات
---------
**صرف پانچ منٹ کا مدرسہ - قرآن و حدیث کی روشنی میں** (اسلامی مہینوں کی ترتیب پر) ایک نصابی کتاب ہے جو بھارت کے سیکڑوں مساجد میں پڑھی اور پڑھائی جاتی ہے۔ اس کتاب میں دین اسلام کے پانچ اہم شعبوں:؛ ایمانیات، عبادات، معاملات، معاشرت اور اخلاقیات سے متعلق باتوں کو قرآن و حدیث کی روشنی میں دس عناوین کے تحت جمع کیا گیا ہے۔ وہ دس عناوین یہ ہیں:

اسلامی تاریخ
============

* اللہ کی قدرت / رسول اللہ ﷺ کا معجزہ
* ایک فرض کے بارے میں
* ایک سنت کے بارے میں
* ایک اہم عمل کی فضیلت
* ایک گناہ کے بارے میں
* دنیا کے بارے میں
* آخرت کے بارے میں
* قرآن طب نبوی سے علاج
* قرآن کی نصیحت/ نبی ﷺ کی نصیحت

اس کتاب کو تیار کرنے میں اس بات کا لحاظ رکھا گیا ہے کہ مختصر وقت میں ایک مسلمان کے سامنے دین اسلام کی اہم اور ضروری باتیں آ جائیں۔ اس کتاب کو اسلامی مہینوں اور دنوں کے اعتبار سے تیار کیا گیا ہے۔ اور ہر روز کا سبق دو صفحہ پر مشتمل ہے۔ کتاب کے مجموعی صفحات 820 ہیں۔

حوالہ جات
---------

1. ↑  صرف پانچ منٹ کا مدرسہ - قرآن و حدیث کی روشنی میں ؛ اہم چیریٹیبل ٹرسٹ، ممبئی، ساتواں ایڈیشن ستمبر 2011ء، صفحہ الف- ب۔
2. ↑  صرف پانچ منٹ کا مدرسہ - قرآن و حدیث کی روشنی میں ؛ اہم چیریٹیبل ٹرسٹ، ممبئی، ساتوں ایڈیشن ستمبر 2011ء۔
قرون وسطٰی میں مذہبی سزا کے طور پر مسیحی گرجا گھر کی جانب سے ایذا رسانی کی ایک قلمی تصویر
**ایذا رسانی** یا **اذیت پہنچانا** (انگریزی: Torture) ایک ایسا طریقۂ کار ہے جس کے ذریعے کسی شخص کو دانستہ طور پر سخت جسمانی یا نفسیاتی تکلیف پہنچائی جاتی ہے جس کا مقصد مظلوم شخس کو سزا دینا یا ظالم کی خواہشات کو پورا کرنا یا مظلوم سے کوئی کام کروانا ہوتا ہے۔ ایذا رسانی اپنی تعریف کے لحاظ سے دیدہ و دانستہ عمل ہے؛ ایسا اعمال جو لا علمی کی وجہ سے یا غفلت سے کسی کو تکلیف یا درد پہنچائے، جس کے پس پردہ کوئی مخصوص ارادہ نہ ہو کہ نتیجہ اس طرح ہو، عام طور سے ایذا رسانی کے زمرے میں نہیں آتے۔

ایذا رسانی پر عمل یا اس کی جواز فراہمی افراد، زمرہ جات اور مملکتوں کی جانب سے زمانہ قدیم سے لے کر جدید دور تک جاری ہے اور ادیتوں کی شکلیں کافی مختلف ہیں، جن میں سے کچھ جند لمحوں تک محدود ہیں تو کچھ کئی دنوں یا اس سے بھی زیادہ عرصے تک چل سکتے ہیں۔ اس کے پس پردہ وجوہ میں سزا، انتقام، سیاسی ذہن سازی، پیش قدمی سے روکنا، مظلوم کی کسی تیسرے فریق کی جانب سے زور زبر دستی، اقرار کے حصول کے لیے تفتیش بلا لحاظ یہ کہ وہ اقرار ہے یا یہ محض ایذا رساں لوگوں اذیت پسندانہ تسکین کی وجہ سے ہے۔ متبادل کے طور پر ایذا رساں کسی ایذا رسانی کے ایسے ذریعے کو اپنا سکتا ہے جس کا مقصد نفسیاتی تکلیف پہنچانا ہے یا اس میں کم سے کم جسمانی زخم یا ثبوت رکھنا اور اس میں وہی نفسیاتی تباہ کاری کا حصول مقصد ہوتا ہے۔ ایذا رساں مظلوم کا نہ تو قتل کرتا ہے اور نہ ہی زخم رسید کرتا ہے، مگر ایذا رسانی کی وجہ سے دانستہ موت واقع ہو سکتی ہے اور اس لحاظ سے یہ ایک طرح کی سزائے موت ہوتی ہے۔ مقصد کے حصول کے حساب سے ایذا رسانی جو دانستہ طور پر قاتلانہ ہو، لمبے عرصے پر محیط ہو سکتی ہے تاکہ مظلوم کو زیادہ سے زیادہ تکلیف کا احساس دلایا جائے (جیسے کہ نیم پھانسی)۔ کچھ دیگر معاملوں میں ایذا رساں مظلوم کی حالت زار سے یکسر لا تعلق بھی ہو سکتا ہے۔

مزید دیکھیے
-----------

* سزائے موت

حوالہ جات
---------

1. ↑  9 Insane Torture Techniques | Mental Floss
**عزت**  شمالی ہندوستان اور پاکستان کے معاشروں میں آن، آبرو اور اعزاز کا ملا جلا تصوّر ہے۔ عزت کا خیال اس خطہ میں بسنے والے ہر مذہب (مسلمان، ہندو، سکھ)، ہر فرقے اور ہر طبقہ کے مردوں اور عورتوں پر لاگو ہوتا ہے۔ اپنی اور اپنے خاندان کی (خاص کر اپنے خاندان کی عورتوں کی) آن-آبرو بنائے رکھنا اور اپنی عزت کے خلاف جانے والوں سے لازمی طور پر بدلہ لینا یا دشمنی بنانا - ان دونوں چیزوں کو اس حلقے میں عزت کے تصوّر کا ضروری حصّہ مانا گیا ہے۔

جہاں ایک جانب عزت کی روایت کو کبھی کبھی معاشرے میں خواتین کی آزادی میں رکاوٹ بتایا گیا ہے، وہاں دوسری جانب یہ بھی مانا جاتا ہے کہ معاشرے کے ہر طبقہ میں عزت کے ایک ہی معنی ہونے سے تمام سماج میں ایک قسم کی مساوات بھی پھیلتی ہے جس سے "(دوستی میں) لین دین کی برابری بھی ہوتی ہے اور (دشمنی میں) بدلے کی برابری بھی۔" کسی بھی رشتے میں دونوں جانب سے برابر کی دوستی یا دشمنی جتلانے کی روایت عزت سے جڑی ہی ہے۔ اگر کسی نے پہلے کسی صورت میں مدد کی ہو تو آئندہ ضرورت پڑنے پر اس کی مدد کرنا اس علاقے کے معاشروں میں اپنی عزت رکھنے کے لیے لازم مانا جاتا ہے۔

حوالہ جات
---------

1. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
2. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
3. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
4. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
5. 1 2 3  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
6. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
**پاکستان میں ضد سامیت** سے مراد وہ نفرت یا امتیازی رویہ ہے جو یہودی لوگوں کے لیے پاکستان میں موجود ہے۔ ایسے کئی تصورات زبان زد عام ہیں جو یہودیوں کے خلاف پاکستان میں رائج ہیں۔ ان میں کئی مشترکہ حیثیت رکھتے ہیں اور یہ عام طور سے عالم اسلام میں رائج ضد سامیت سے تعلق رکھتے ہیں۔

یہودیوں کو کنجوس سمجھا گیا ہے۔  کراچی کے مگین شلوم کنیسہ پر حملہ کیا گیا تھا جس طرح سے کہ انفرادی یہودیوں پر حملے کیے گئے تھے۔ یہودیوں پر مظالم کی وجہ سے وہ بھارت کے راستے اسرائیل (دیکھیے اسرائیل میں پاکستانی)، برطانیہ کینیڈا چلے گئے۔ پشاور کی یہودی برادری موجود طور پر معدوم ہے۔  پاکستانی کرکٹ کے مشہور کھلاڑی عمران خان 1996ء میں یہودی نژاد انگریز عورت جیمیما گولڈ اسمتھ سے کافی ہنگامہ مچا چکی تھی اور خان پر یہودی لابی کے لیے کام کرنے کا الزام عائد کیا۔ پاکستان میں موجود مصری اخبارات نے ضد سامیت پر مبنی الزامات لگائے۔ تاہم عمران کی شکایت کے بعد یہ کہانیاں ہٹا دی گئی ہیں۔

1992ء میں پاکستان کے روایتی حریف بھارت کے اسرائیل کے ساتھ سفارتی تعلقات قائم کرنے کے بعد پاکستانی ذرائع ابلاغ میں موجود ضد سامیت کو مزید تقویت ملی، خصوصًا متحدہ مخالف صیہونیت کوششوں کے بارے میں۔ انتہا تو یہ تھی کہ بھارت کو "صیہونی خطرہ" قرار دیا گیا ہے۔

حوالہ جات
---------

1. ↑  Why are the Jews ‘kanjoos’? —Khaled Ahmed’s Review of the Urdu press,*Daily times (Pakistan)*
2. 1 2  Jewish Virtual Library: Pakistan ماخوذ اکتوبر 8، 2006
3. ↑  "Pakistan". 05 اکتوبر 2012 میں اصل سے آرکائیو شدہ. اخذ شدہ بتاریخ 08 جون 2018.  الوسيط `|url-status=` تم تجاهله (معاونت)
4. ↑  "آرکائیو کاپی". 05 اکتوبر 2012 میں اصل سے آرکائیو شدہ. اخذ شدہ بتاریخ 08 جون 2018.  الوسيط `|url-status=` تم تجاهله (معاونت)
**عبد العزیز بن باز** (ولادت: 21 نومبر 1910ء - وفات: 13 مئی 1999ء) مفتیٔ عالم و مفتیٔ اعظم سعودی عرب تھے۔

نام و نسب
---------

نام عبد العزیز بن عبد الرحمٰن بن محمد بن عبد اللہ آل باز اور کنیت ابو عبد اللہ تھی۔
شیخ سلیمان بن حمدان نے تراجم حنابلہ سے متعلق اپنی کتاب میں لکھا ہے کہ آل باز علم و فضل اور تجارت و زراعت میں معروف خاندان ہے جن کی اصل تو مدینہ منورہ سے ہے لیکن ان کے آباء و اجداد میں سے ایک شخص الدرعیۃ منتقل ہو گیا اور پھر اس کے بعد یہ لوگ حوطۃ بنی تمیم میں منتقل ہو گئے۔ خود شیخ ابن با نے "المجلۃ" نامی میگزین کو انٹرویو دیتے ہوئے ایک مرتبہ کہا تھا کہ ہمارے خاندان آل باز کے افراد الریاض، حوطہ بنی تمیم، الاحساء (ہفوف و غیر ہ) اور حجاز (مکہ و مدینہ) میں بھی ہیں حتی کہ اردن، مصر اور بعض دیگر بلادِ عرب و عجم میں بھی کچھ لوگ آل باز کہلواتے ہیں جبکہ ہمیں ان کے بارے میں باوثوق ذریعہ سے کچھ علم نہیں ہے۔

ولادت
-----

ابن باز نجد کے پایۂ تخت الریاض میں 13 ذو الحجہ 1330ھ میں پیدا ہوئے، وہیں پلے بڑھے اور سوائے حج و عمرہ اور موسمِ گرما میں تمام سرکاری اداروں کے الطائف چلے جانے کے وہاں سے کہیں نہیں گئے۔

تعلیم
-----

سب سے پہلے شیخ نے قرآنِ کریم حفظ کیا اور اس کے بعد علما کرام سے کسبِ علم کا آغاز کیا، کتاب و سنّت کی طرف رغبت دلانے میں سب سے زیادہ ہاتھ ان کی والدہ کا تھا جیسا کہ اپنے ایک لیکچر ’’رحلتي مع الکتاب‘‘ کے آخر میں خود انھوں نے اس کی وضاحت کی ہے۔

حوالہ جات
---------

1. 1 2  ربط :    — اخذ شدہ بتاریخ: 27 اپریل 2014 — اجازت نامہ: CC0
2. 1 2   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. 1 2  ایس این اے سی آرک آئی ڈی:  — بنام: Abd al-Aziz ibn Baz — اخذ شدہ بتاریخ: 9 اکتوبر 2017
4. 1 2  General Diamond Catalogue ID:  — بنام: ʿAbd al-ʿAzīz ibn ʿAbd Allāh Ibn Bāz
5. ↑  ربط :    — اخذ شدہ بتاریخ: 31 دسمبر 2014 — اجازت نامہ: CC0
6. ↑  Al Jazirah — اخذ شدہ بتاریخ: 15 جنوری 2020
7. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
8. ↑  الإنجاز للشیخ عبد الرحمن بن یوسف الرحمہ ص: 626 و 627
پاکستان کے پانچ بڑے صحرا ہیں۔

صحرائے چولستان
--------------

**صحرائے چولستان** جو مقامی طور پر **روہی** کے نام سے بھی مشہور ہے، بہاولپور، پنجاب، پاکستان سے تیس کلومیٹر کے فاصلے پر واقع ایک صحرا ہے۔ یہ صحرا صحرائے تھر سے جا ملتا ہے جو سندھ اور بھارت تک پھیلا ہوا ہے۔

صحرائے وادی سندھ
----------------

**صحرائے وادی سندھ** (Indus Valley Desert) شمالی پاکستان میں تقریبا غیر آباد صحرا ہے۔

صحرائے خاران
------------

صحرائے تھل
----------

**صحرائے تھل** پنجاب پاکستان کے ایک صحرا کا نام ہے۔ یہ پوٹھوہار اور سلسلہ کوہ نمک کے جنوب میں دریائے سندھ اور دریائے جہلم کے درمیان میانوالی، بھکر، خوشاب جنھگ لیہ اور مظفر گڑھ کے اضلاع میں واقع ہے۔ اصل میں یہ تھل ان چھ اضلاع میں ایک مثلث بناتا ہے اور مظفر گڑھ جا کر ختم ہوتا ہے۔

صحرائے تھر
----------

**صحرائے تھر** پاکستان کی جنوب مشرقی اور بھارت کی شمال مغربی سرحد پر واقع ہے۔ اس کا رقبہ 200,000 مربع کلومیٹر يا 77,000 مربع ميل ہے- اس كا شمار دنيا کے نويں بڑے صحرا کے طور پر کیا جاتا ہے-

حوالہ جات
---------

1. ↑  Britannica
2. ↑  ا انگریزی ویکیپیڈیا

| * د
* ب
* ت
جغرافیہ پاکستان متعلقہ موضوعات |
| --- |
| تغیرات ارض | 
* ساحل سمندر
* انتہائی نکات
* گلیشیر
* جزائر
* جھیلیں
* دریا
* وادیاں
* آتش فشاں
* آبشاریں
* پہاڑی مستقر
* پہاڑی درے
* صحرا
* پہاڑ

 |
| ارضیات | 
* ساختمانی زلزلہ
* سلاسل کوہ
* معدنیات
* سنگ جواہر

 |
| ذیلی تقسیم | 
* انتظامی تقسیم
* خطے
* اضلاع
* شہر

 |
| ماحولیات | 
* ماحولیاتی مسائل
* ماحولیاتی علاقے
* حیوانیہ
* نباتاتیہ
* آب و ہوا

 |
| محفوظ علاقے | 
* محفوظ کرہ حیات
* نیشنل پارک
* جنگلی حیات کی پناہ گاہیں
* محفوظ شکار گاہیں
* محفوظ نم علاقے
* مقامات عالمی ثقافتی ورثہ

 |
| بلحاظ صوبہ | 
* گلگت بلتستان
* اسلام آباد
* پنجاب (لاہور)
* سندھ (کراچی)
* خیبر پختونخوا (پشاور)
* بلوچستان (کوئٹہ)

 |
سادہ سہارے دار بیم (اوپر) اور ایک وزن سے مڑا یا چھکا ہوا بیم (نیچے)۔
فن تعمیر میں دو سہاروں کے درمیان میں افقی فاصلے کو اسپین یا سپن کہتے ہیں، جیسے بیم یا پل وغیرہ۔ ایک اسپین کو کسی ثھوس بیم یا تار سے بند کیا جا سکتا ہے۔ بیم کا استعمال پلوں کے لیے کیا جاتا ہے، جب کہ تاروں کا استعمال بجلی کے کھمبوں یا بلند تر مواصلات جیسے اینیٹنا کی بعض اقسام اور ایریل ٹرام وے کے لیے کیا جاتا ہے۔ اسپین (فاصلہ) ایک اہم عنصر ہے کیوں کہ اس سے کسی بیم کی طاقت اور مڑ جانے (بینڈنگ مومنٹ) اور جھکاؤ کا علم ہو سکتا ہے۔ زیادہ سے زیادہ مڑنا{\displaystyle M\_{max}} اور جھکاؤ {\displaystyle \delta \_{max}}تصویر میں بیم کو دیکھا جا سکتا ہے:

{\displaystyle M\_{max}={\frac {qL^{2}}{8}}}
{\displaystyle \delta \_{max}={\frac {5M\_{max}L^{2}}{48EI}}={\frac {5qL^{4}}{384EI}}}
where

{\displaystyle q} = تقسیم شدہ بوجھ
{\displaystyle L} = دو سہاروں کے درمیان میں بیم کی لمبائی (اسپین)
{\displaystyle E} = لچک پذیری
{\displaystyle I} = پر سکون حصہ

حوالہ جات
---------

1. ↑  Gere، James M.؛ Goodno، Barry J. (2013). *Mechanics of Materials* (ایڈیشن Eighth). صفحہ 1086. ISBN 978-1-111-57773-5.